text: AaB får kaptajnen tilbage. Bo Nordby var ellers gået på pension efter sidste sæson, men har efter et år erkendt, at han savner ishockeyspillet og vender derfor tilbage til AaB, når den nye sæson går i gang. Det skriver Nordjyske. - Det har været et forfærdeligt år. Selvom jeg havde indstillet mig på det, troede jeg ikke det ville være så svært her, siger han til avisen. Bo Nordby ser frem til den nye sæson, og tror på bedre tider: - Jeg tror vi kan komme tilbage og blive en dominerende faktor, siger han slutteligt. Han kan nu se frem til en sommer med hård genoptræning.
summary: Ishockeyspilleren Bo Nordby vender tilbage til AaB. Efter et års pause, vender den tidligere kaptajn tilbage på isen.
  
  [size=2] [/size]